גזטה מתמטיקה

גזטה מתמטיקה (ברומנית: Gazeta Matematică) הוא כתב עת למתמטיקה ברומניה, הראשון מסוגו שהופיע בשפה הרומנית. הא הוקם בשנת 1895 על ידי עשרה אקדמאים רומנים: המהנדסים יון יונסקו-ביזֶץ, וסילה קריסטסקו, ויקטור בלבן (שבחר בשם העיתון), מיכאיל רוֹקו, יון זוֹטוּ, בוגרי "בית הספר לכבישים ולגשרים" בבוקרשט (לימים האוניברסיטה הטכנית של בוקרשט), שאליהם הצטרפו גם אמנואיל דוידסקו, מאוריצ'יו קירנבאום, ניקולאיה ניקולסקו, טנקרד קונסטנטינסקו והמתמטיקאי אנדריי יואקימסקו, בוגר אוניברסיטה בצרפת.ֹ כתב העת מומן על ידי מייסדיו, כשכל אחד מהם תרם 20 ליי זהב. הגיליון הראשון יצא לאור ב-15 בספטמבר 1895, יום אחרי החנוכה החגיגית של הגשר "קרול הראשון" בצ'רנבודה. המוטו של כתב העת היה: "entuziasm, armonie, sacrificii continue, muncă dezinteresată" (התלהבות, הרמוניה, הקרבה עצמית מתמדת, עבודה שלא למטרת רווח אישי). ההחלטה להקים את העיתון נפלה ב-4 באוקטובר 1894 בבית ברחוב מאניה ברוטארו 14 (כיום רח' גנרל ק. בודישטיאנו) בבוקרשט, שבו שכנו אז משרדי חברת הבנייה שבנתה את הגשר ומסילת הברזל פטשט-צ'רנבודה. בחברה זו עבדו חמשת היוזמים הראשונים של המיזם. כתב עת דומה במקצת בשם "Recreații științifice" ("אתנחתאות מדעיות") מיסודו של ק. קלימסקו, הופיע קודם לכן בעיר יאשי אך רק לזמן קצר. עם הכותבים המצטיינים הראשונים בגזטה נמנה גאורגה ציצייקה. ב-1901 שלח טראיאן לאלסקו לפרסום בה את המכתב המדעי המקורי הראשון. באותה שנה הקימה הגזטה סדרת ספרים בשם "Biblioteca Gazetei Matematice" (ספריית גזטה מתמטיקה). הסדרה נחנכה עם "אוסף שאלות אריתמטיקה, אלגברה, גאומטריה וטריגונומטריה" מאת י. יונסקו, א. יואקימסקו, ג. ציצייקה, ו. קריסטסקו. אוסף זה פורסם בכמה מהדורות. באוגוסט 1909, בישיבה שהתקיימה בכרם של יון יונסקו בוואליה קלוגריאסקה, החליטו עורכי העיתון על הקמת החברה "גזטה מתמטיקה". היא הוקמה בפועל ב-1 בספטמבר 1909 והיא הוכרה בחוק על ידי אספת הנבחרים של רומניה ב-5 באפריל 1910. שם החברה שונה מאוחר יותר ל"חברה למתמטיקה ולפיזיקה" ואחר כך ל"חברה למדעי המתמטיקה של רומניה" (SSMR, Societatea de Ştiinţe Matematice din România). חברה זו שהפכה לממלכתית בימי המשטר הקומוניסטי, ארגנה בשנת 1959, את האולימפיאדה הבינלאומית למתמטיקה בעיר ברשוב. המשטר הקומוניסטי בהתחלה מנתה החברה "גזטה מתמטיקה" 21 חברים: 12 מהנדסים, כולל כמה פרופסורים בבית הספרה לגשרים ולכבישים (לימים המכון הפוליטכני בבוקרשט) ו-9 פרופסורים, שמרביתם לימדו באוניברסיטאות בבוקרשט, יאשי וקלוז'. מספרם הגיע עד שנת 1916 ל-49. בימי הכיבוש הגרמני של בוקרשט עברה המערכת ליאשי. המלחמה גרמה לאבדתם של כותבים רבים. אחרי המלחמה רפורמץ מערכת החינוך בשנת 1929 שפגעה בחינוך הריאלי פגעה ברמת הידע של התלמידים. לפי המלצתו של ציצייקה, הקים אובידיו צינו בשנת 1934 מוסף תרגילי מתמטיקה שנועד לתלמידי התיכון. בעקבות הצבעות בשני הבתים של הפרלמנט הרומני, בשנת 1924 הורה המלך פרדיננד להעניק לגזטה ולחברה גזטה מתמטיקה אכסניה משלה בחינם בקאליה גריביציי 158 (דרך גריביציי, כיום הבית 144). הבניין נחנך ב- יום ראשון 27 בינואר 1934. ב-1935 התקיימו חגיגות מלאת 40 שנה לכתב-העת עם פרסום ספר הוקרה. חגיגות היובל התנהלו ב-1945 בתום מלחמת העולם השנייה. המשטר הקומוניסטי שהתחזק אחרי שנת 1946–1947 הלאים את בניין גזטה מתמטיקה בשנת 1950. בשנתה הראשונה, 1895, היו לגזטה 144 מנויים. למשך חמישים שנה כתב העת היה עסק רווחי. בשנת 1988 נמכרה ה"גזטה" ב-120,000 עותקים. אחרי חזרת רומניה למשטר דמוקרטי בשנת 1989 ירד מספר הגליונות בצורה ניכרת. כיום, גזטה מתמטיקה מופיעה ברומניה בשתי סדרות: הסדרה A - רבעון שנועד לסטודנטים, למתמטיקאים ולמורים למתמטיקה. הסדרה B - ירחון שנועד לכל מי שמתעניין במתמטיקה יסודית, בעיקר לתלמידים המשתתפים בתחרויות למתמטיקה מאמרים מ"גזטה מתמטיקה" סדרה B מוזכרים וזוכים לביקורת עמיתים בכתב העת הגרמני לחינוך מתמטי "Zentralblatt für Didaktik der Mathematik". 1935 - ספר הוקרה לכבוד 40 שנה לגזטה. 1945 - פורסם ספר הוקרה נוסף; הונפקו 502 מדליות כסף וברונזה לכבוד יובל ה"גזטה" ו-400,000 בולי דואר התקיימה תערוכת ספרי מתמטיקה במכון לסטטיסטיקה בבוקרשט. ב-28 באוקטובר 1945 כנס שלישי של המתמטיקאים הרומנים בבוקרשט התייחס במיוחד ליובל אולימפיאדת המתמטיקה הבינלאומית אתר החברה למדעי מתמטיקה ברומניה -מידע - על גזטה מתמטיקה - סדרה B (ברומנית) אתר החברה למדעי מתמטיקה - פרטים על הגזטה מתמטיקה הסדרה B ועל תחרויות למתמטיקה (ברומנית) גזטה מתמטיקה הסדרה A באתר אוניברסיטת בוקרשט - גזטה מתמטיקה הסדרה B תולדות הגזטה Mircea Trifu - Fenomenul Gazeta Matematică la 110 ani - O (posibilă) istorie despre fapte şi oameni - 2005 (מירצ'ה טריפו - "התופעה "גזטה מתמטיקה" במלאת 110 שנים להיווסדה - היסטוריה (אפשרית) על מעשים ואנשים")